ฮั่งเส็งปิดเช้าบวก 17.56 จุด รับข้อมูลศก.สหรัฐสดใส
ฮั่งเส็งปิดเช้าบวก 17.56 จุด รับข้อมูลศก.สหรัฐสดใส
16 ธ.ค. 2559

ดัชนีฮั่งเส็งตลาดหุ้นฮ่องกงปิดเช้าดีดตัวขึ้น โดยดัชนีฮั่งเส็งเพิ่มขึ้น 17.56 จุด หรือ 0.08% ปิดภาคเช้าที่ 22,076.96 จุด ขานรับสหรัฐเปิดเผยข้อมูลเศรษฐกิจที่สดใส ซึ่งรวมถึงจำนวนผู้ขอรับสวัสดิการว่างงานที่ปรับตัวลงมากกว่าที่คาดการณ์ไว้ในสัปดาห์ที่แล้ว และดัชนีความเชื่อมั่นกลุ่มผู้สร้างบ้านที่พุ่งขึ้นสูงสุดในรอบกว่า 11 ปี            
ขณะเดียวกัน นักลงทุนมองว่าการที่ธนาคารกลางสหรัฐ (เฟด) ส่งสัญญาณว่าจะปรับขึ้นอัตราดอกเบี้ยอีก 3 ครั้งในปีหน้า สะท้อนให้เห็นว่าเศรษฐกิจสหรัฐมีความแข็งแกร่ง